Lebaka le lengwe le le neng le dira gore Jesu e nne Morutisi yo Mogolo ke gore o ne a rata batho. O ne a batla go thusa batho go ithuta ka Modimo. Jesu o ne a rata bagolo, mme o ne a rata le bana. Mme bana ba ne ba rata go nna le Jesu ka gonne o ne a bua le bone e bile a ba reetsa. Go nna kutlo ga go dire fela gore go nne le boitumelo mo dikamanong tsa lelapa le melemo e mengwe e e nnelang ruri mme gape go dira gore motho a nne le motheo o a ka agang botsalano jo bo botlhokwa go gaisa mo go jone—jo bo fa gare ga motho le Mmopi wa gagwe. E re ka ‘Mmopi yo Mogolo’ e le “motswedi wa botshelo”, re tshwanetse go nna kutlo mo go Jehofa Modimo ka botlalo.—Moreri 12:1; Pesalema 36:9.